## VONKK 244

***Hoor die hemelkore sing***

1.

Hoor die hemelkore sing:

God self kom na die aarde.

Kom dan, mensekinders, bring

aan Hom ‘n lied van waarde.

*Refrein:*

**Gloria!**

**Hosanna in die hoogste!**

2.

Laat die klokke vrolik lui,

laat klink jul lofgesange.

Voeg ook instrumente by.

Sy koms is ons verlange.

*Refrein:*

**Gloria!**

**Hosanna in die hoogste!**

3. Jesus Christus het gekom –

ons is nie meerverlore.

Nou kan ons met vreugde sing,

want Christus is gebore!

*Refrein:*

**Gloria!**

**Hosanna in die hoogste!**

Teks: *Ding, dong, merrily on high –* George Ratcliffe Woodward 1924; *Hoor die hemelinge sing –* Philip McLachlan 1960; nuwe teks: Jacques Louw 2013 ©

Melodie: LE BRANLE DE L’OFFICIALE uit Orchésographie – Thoinot Arbeau 1588

Orrelbegeleiding: Albert Troskie 2013 *(Pro Deo)*

Kantoryverwerking 1: Philip McLachlan 1960

Kantoryverwerking 2: Albert Troskie 1988 *(Pro Deo)*

© Teks, orrelbegeleiding en kantoryverwerking 2: 2013 VONKK-Uitgewers (admin Bybel-Media)

© Melodie en kantoryverwerking 1: Openbare besit

### RUBRIEK: Klassiek – Kersfees en Epifanie